lflage/wiki-talks huggingface dataset:
Vita:Norvég nyelv

message: sziasztok,
gondoltam megkérdem, miért áll majd' fél éve üresen a lap. Az, hogy a norvég a germán nyelvcsaládba tartozik, nemigen segíti tovább az információkat keresőket, viszont mivel van ilyen cím, az összes link kékként jelenik meg, azaz úgy tűnik, mintha létezne.

message: Valaki bővítse egy kicsit a cikket!  köszi! RuszkiHos 2007. április 1., 19:51 (CEST) Kerekasztal
thread_title:  írás 

message: Nem feltétlenül vagyok benne biztos, hogy a norvég a nyugati ághoz tartozik, max. egyes dialektusok a nyugati megyékben.
replies: text: : Minden általam ismert szakirodalom nyugati ágba említi, és az összes interwikiben is nyugati ágként van meghatározva. Nyugati skandináv nyelvek: norvég, izlandi, feröer; keleti skandináv nyelvek: svéd és dán. Semmilyen általam ismert forrás nem támadja meg ezt a csoportosítást, ha ismersz ilyen forrást, kérlek idézd.
replies: text: : Másfelől józan paraszti ésszel is látható. Aki beszél svédül, az gond nélkül olvas dánt (svédül beszélőként ezt megerősítem) azonban norvég szövegek olvasása nagyobb gondot okoz.

text: : Tovább erősíti a dolgot, hogy butaság lenne az izlandit nyugati skandinávként említeni, a norvégot meg nem, hiszen az izlandi a norvégból fejlődött ki (illetve pont hogy nem "fejlődött", hanem abból konzerválódott)

text: : Lehetnek kérdéses részek a cikkben, de ez az egy pont, hogy a norvég nyugati skandináv nyelv olyan erősen megalapozott, hogy szerintem nem is érdemes elkezdeni sem róla vitázni. Crusader vita 2008. február 2., 15:14 (CET)
thread_title:  Nyugati ág? 

message: Nem lenne jobb a hangrendszert a nyelvtanon belülre tenni? – Szipucsu vita 2009. október 7., 17:46 (CEST)
thread_title:  Hangrendszer és nyelvtan
Vita:Svédország himnusza

message: ha valaki jól ismeri a beállításokat, megtehetné, hogy a "svéd nemzeti himnusz" keresőszó is erre a cikkre mutasson, valamint a "du gamla, du fria" kisbetűs írása is. 
replies: text: Az eddigi szokásoknak megfelelően átneveztem a cikket Svéd himnuszra, de a „Du gamla, Du fria” is ide mutat. -nagytibi üzen, ? 2006. május 7., 15:46 (CEST)

message: ::Tudom, hogy ez elsősorban ízlés kérdése, de nekem az angol Wikipédiában belinkelt midi (SWEDEN.mid) picivel jobban tetszik mint az itt hivatkozott oldalon lévő. --Cs. Ali # 2006. május 7., 17:54 (CEST)
thread_title:  MIDI
Vita:James Chadwick

message: # Chadwick úr halálának éve a fejlécben el van írva (1974 kellene 1891 helyett).
# A török nyelvű Wikipédiából szerintem nem szerencsés dolog képeket átmásolni a Commonsba. Se forrást, se licencet nem nagyon szoktak megadni. (Egyébként jelen esetben sem adtak meg ilyeneket.)
replies: text: --Cs. Ali # 2006. május 8., 02:23 (CEST)
Szerkessz bátran! – WP:BSZ SyP 2006. május 8., 08:54 (CEST)

text: Én bátran szerkesztek, de amikor ezt írtam, úgy vettem észre, hogy a cikket éppen szerkesztik, én meg nem akartam ütközést okozni. --Cs. Ali # 2006. május 8., 18:30 (CEST)
Megmondom őszintén, nekem is voltak kétségeim, de már tavaly óta ott van a kép náluk, gondoltam nem lehet probléma. Pali 2006. május 8., 12:55 (CEST)

text: Én találomra megnéztem ezen kívül is pár képet ott (pl. :tr:Resim:Livtyler_black.jpg, :tr:Resim:SevanNişanyan.jpg), sehol nem volt benne se forrás, se "licenc" (bármilyen), se kategória, hogy a kép könnyebben megtalálható legyen. Attól tartok, azért lehetett ott ez a kép már tavaly óta, mert az ottaniakat a copyright-ügyek nem nagyon izgatják. Szerintem viszonylag pici az esélye annak, hogy Chadwick úrról GFDL-kép legyen elérhető, azt esetleg el tudom képzelni, hogy pár képe jogvédettségének ideje (már) lejár(t) és közkinccsé válnak (váltak). --Cs. Ali # 2006. május 8., 18:30 (CEST)
thread_title: Hibák
Vita:Hangeltolódás

message: Ehhez milyen interwiki való? Ez? > :en:Grimm's law = :de:Lautverschiebung
ezek majd ha alakul a szöveg, akkor jók lesznek szavak linkjeinek, persze magyarul.
Egyelőre azért nem tettem be a nemzetközi linkeket, mert még csak az első gondolatokra volt időm. Egyébként kérdésedre válaszolva a fogalom németül:
die erste (germanische) Lautverschiebung,
angolul: 
sound shift, consonant shift és vowel shift ismert
replies: text: hhm, ok, engem csak az zavart meg, hogy mindösszesen csak egy konkrét (a "germán"/első) hangeltodásról volt szó a cikkben, ahhoz meg a Grimm-törvény jobban illett, mint a hangeltolódásokkal általában foglalkozó sound shift cikk. (A Grimm's law cikkre amúgy átirányítás az angol :en:Germanic sound shift (= [germanische] Lautverschiebung) címszó. Persze ha ehhez képest a cikk még bővülni fog, akkor az általános címszavak valóban alkalmasabbak. --Cs. Ali # 2006. május 9., 17:04 (CEST) :)

message: Javaslom valahogy általánosítani a cikket és a germán nyelvek kategóriát is kivenni, ugyanis hangeltolódás nem csak a germán nyelvekben volt. (Lásd: A spanyol nyelv története.) – El Mexicano (taberna) 2007. szeptember 6., 13:50 (CEST)
Na meg ez a mondat:
replies: text: A folyamat eredményeképpen a germán nyelvek „leváltak” a többi indoeurópai nyelv hangrendszeréről és megindult saját nyelvi fejlődésük. Ez tekinthető tehát a germán nyelvek születésének.
Ugyanez elmondható ugyanígy a szláv nyelvekre, az indoiráni nyelvekre, az újlatin nyelvekre, stb. Mivel eleve a hangváltozások miatt alakultak ki az indoeurópai nyelvcsalád különböző csoportjai. – El Mexicano (taberna) 2007. szeptember 6., 13:56 (CEST)

text: Teljesen igaz, ezt készítettem volt elő, a cikkről le kéne szakítani egy általános hangeltolódást, csak sajna az most még szubcsonk, valójában az érdemi része csakis a germán hangeltolódásokkal foglalkozik. – Bennó  (beszól) 2007. szeptember 6., 13:59 (CEST)
thread_title:  A hangeltolódás nem csak a germán nyelvek sajátossága
Vita:Prostitúció

message: Az ENSZ-határozat a "Kísérő szolgálat" alcím alatt szerepel, gondolom nem oda volt szánva.
A története szakaszban van az ókorról pár dolog, aztán rögtön előreugrunk: Magyarországi története 1950-ben kezdődik. A Mo-t tárgyaló szakasznál előre-hátra ugrálunk az időben, zavaros, hogyha a súlypont a utak mentén van, akkor hogyan van 1000 bordély. Én úgy tudtam, hogy csak a "low-end" szolgáltatás van az utak mellett, persze valami forrás kell. De ez erre a részre fokozottan igaz.
A gyermekprostitúciónál nincsenek ott az olyan gyerekek, akiket a szüleik eladnak.
-- nyenyec ☎ 2006. május 9., 02:45 (CEST)
thread_title:  Néhány észrevétel 

message: „Türelmi bárca. A prostitúció ellenőrzésére szolgál. Oly nő, ki a kéjelgést keresetképpen űzni szándékozik, köteles a személyazonossága megállapítására vonatkozó hatósági okmányaival együtt mindenekelőtt a főkapitányság erkölcsrendészeti osztályánál jelentkezni, hol elhatározásának következményeire figyelmeztetik. Ha szándéka mellett megmarad, a főorvos megvizsgálja és ha egészségesnek találja és egyéb akadály fenn nem forog, részére T.-t állítanak ki. Az ilyen nő ezentúl folytonos rendőri és orvosi felügyelet alatt áll, lakását a főkapitányság tudta nélkül el nem hagyhatja, sem meg nem változtathatja s a T.-át tulajdonosaik mindig magukkal hordani kötelesek.” (Révai nagy lexikona) --Villanueva 2006. május 9., 08:41 (CEST)
thread_title:  1950 előtt 

message: A külső hivatkozásokból kivettem azokat, amelyeken ledér hölgyek kínálják szolgáltatásaikat. Hadd ne reklámozzunk prostituáltakat... Data Destroyer 2007. április 13., 19:12 (CEST)
thread_title:  Szolgáltatók 

message: Az előző szerző a szexturizmust egy az egyben azonosította a pedofíliával, holott az csak kapcsolódik hozzá, de nem azonos vele. Nem néztem utána, de az a bizonyos emlegetett harc, 91 óta, aligha az egész szexturizmus ellen folyik, sokkal inkább az ezzel összekapcsolódó pedofília ellen. Azokban az országokban, amelyekre a szexturizmus irányul, a (nagykorú) prostitúció akár legális is lehet. 
Ezek miatt ezt a részt(a harcot) töröltem, a szexturizmus és a pedofília kapcsolatát pedig áttettem a gyermekprostitúció részbe, szerintem oda tartozik.
Más: ebben a témában rendes forrást találni nagyon nehéz, a legtöbb, a prostitúcióról szóló gyakorlati adat pontatlan, és több ellentétes csoportosulás egymásnak élesen ellentmondó adatokra hivatkozik. Egyes szerkesztett részeknél emiatt kénytelen voltam a saját személyes ismereteimre támaszkodni, külső megerősítés nélkül.
Nonameblogger vita 2009. május 11., 22:32 (CEST)
thread_title:  Szexturizmus=pedofília? 

message: Áraikat tekintve az utcai lányoknál drágábbak, de nem megfizethetetlenül.
Ez meg már milyen precíz megfogalmazás? Van akinek az olcsó is drága, és biztos, hogy ha valamit sokan kínálnak, akkor arra van fizetőképes kereslet, és akkor az megfizethető. Lexikonhoz illően csak annyit kellene írni, hogy Áraikat tekintve az utcai lányoknál *általában* drágábbak.
thread_title:  Stílus
Vita:19. századi magyar irodalom

message: Helyesbítés
* Az irodalmat nem (csak) századtól századig mérjük. A felvilágosodás és a nyelvújítás egységesen áttéve a felvilágosodás korának irodalma alá. 
* A reformkor irodalmát is ki lehet majd szedni, később és utána átmozgatni az oldalt 1848-1900 nemzeti polgári irodalom, realizmus kora v. v.mi más címre.  
Kata 2006. május 9., 07:41 (CEST)
Szia Kata! A további részletesebb szócikkek létrehozásával (reformkori irodalom, magyar polgári irodalom, magyar realista irodalom, stb.) egyetértek, de a 19. századi magyar irodalom szócikk szerintem szintén maradjon meg. (Szerintem nem kötelező mindig a Sőtér-féle felosztást követnünk, érdemes a Wikipédia más "vonulataihoz" is igazodnunk egy kicsit.) A felvilágosodás kora úgy tudom, Napóleon hatalomra jutásával véget ért, ami nagyjából épp egybe esett a századfordulóval. Ezért a Te változtatásaidat is figyelembe véve kompromisszumos megoldásként ide visszahelyeztem a 19. század elejéről szóló részt, A felvilágosodás korának magyar irodalma (amely címmel egyet értek) szócikket pedig ennek megfelelően kicsit lerövidítettem, illetve formáztam. Így megfelel szerinted? Üdv, --Adapa 2006. május 9., 10:04 (CEST)
Sajnos nem, ha nem jó a rendszer, képtelen vagyok továbbírni - sajnálom! Itt nem a Spenót - Sőtér felosztásáról van szó. A könyvet nem egyedül írta, és persze sok helyen a felosztást is már meghaladták - mégis mindenki így tanulja, így tanítja és így osztja fel, lásd az összes középiskolai tankönyv előtte és utána. Vagy felőlem szedjük le az egészet, úgy is jó - de hibásan csinálni nem érdemes... Úgy próbáltam megírni, hogy még egy középiskolás is kiigazodjon az erdőrengetegben. Ha nem írjuk helyesen, megtévesztjük azokat, akik el szeretnének igazodni, ezért tedd vissza kérlek szépen. Előre is köszönöm. A nyugat-európai szellemi irányzatok kora és a magyarországi - kissé mindig megkésett korszakok nem mindig kell, hogy teljes mértékben egybeessenek. Ráadásul még ebben a korban is akadtak ugye hagyományőrzők, nem mindenki fogadta el feltétel nélkül ezt sem. Kata 2006. május 9., 10:23 (CEST)
A másik ok egyelőre: ebből a lapból válogatom ki, hogy kik kerüljenek fel elsőnek a Szinnyeiből, a Pallasból és a hozzáférhető anyagokból a WP-re. Ha áttologatjuk ide-oda és elvész az információ, nem fogjuk tudni követni, hogy időrendileg kik vannak meg, kiket kell jelentősen megváltoztatni.Kata 2006. május 9., 10:26 (CEST)

message: Vigyázat, a reformkori Kiss János nem azonos a kortárs filozófussal, holott ez utóbbi életrajza jelenik meg, amikor az előzőre kattintznk!
belehet kapni hogy normálisan leirni nem lehet kata!!
Nem én voltam, Kata 2007. november 3., 13:18 (CET)
Ezekbe a lapokba ugyanis szétdarabolásuk óta nem nyúltam , s megnyugodhatsz - akárki is vagy, nem is fogok. Ha azóta valamit valaki meg is írt, amire ebben a cikkben szereplő bármely alak neve rámutat, úgy fordulj máshoz. Kata 2007. november 3., 13:32 (CET)
thread_title:  19. századi magyar irodalom
Vita:Alekszandr Nyikolajevics Lüders

message: * A tábornok neve oroszul Александр Николаевич Лидерс, magyar átírásban "Ligyersz" vagy "Lüdersz" formában írandó. "Lüders" írásmód csak az "eredeti német eredeti név" lehet. Magyar átírás szerint írt keresztnevekkel a "Lüders" írásmód nem jó! 
Javaslom: a szócikk címében "Alekszandr Nyikolajevics Lüdersz", utána a név-adat első sorában részlezni: "Alekszandr Nyikolajevics Lüdersz, vagy Ligyersz, (oroszul Александр Николаевич Лидерс), orosz tábornok, (német családneve Lüders)" stb stb ... Ez bonyoultabb, de pontos és visszakereshető.
 
A születésnap és halálozás hivatkozásait ugyanígy javaslom átírni. Példáim: Orosz írásmód (arcképpel): ], . Példák a használatos magyar "Lüdersz" írásmódra, (egy helyen zárójelben a [Ligyersz] is szerepel):  , , .
Üdv Akela 2006. május 9., 18:10 (CEST)
replies: text: Magyar átírás szerint írt keresztnevekkel a "Lüders" írásmód nem jó!

text: Érdemes megnézni a Eisenstein cikk vitalapját, ott valamelyik nyelvész-kollega leírta, hogy "híres ember német vezetéknévvel" típusú nevek esetén miért van az, hogy a keresztnév a magyar átírás szerint történik, a német vezetéknév viszont átírás nélkül, eredeti német alakjában kell szerepeljen. --Cs. Ali # 2006. május 9., 18:33 (CEST)
* Elolvastam, rendben, van benne logika. Javaslatomat annyiban fenntartom, hogy (éppen a jelentősen eltérő KIEJTÉSŰ magyar és orosz írásmód miatt) a szócikkben az eredeti teljes orosz nevet (cirill betűkkel), és a magyar iratokban elterjedten használt más írásmódú neveket (Lüdersz, Ligyersz), legalább zárójelben szintén meg kellene adni. Üdv Akela 2006. május 9., 22:07 (CEST)

text: Ennek szerintem nincs semmi akadálya. --Cs. Ali # 2006. május 9., 22:17 (CEST)
* Na, ez egy teljesen profi megoldás. Köszönöm! Üdv, jójc. Akela 2006. május 9., 22:41 (CEST)
A helyes átírás: Alexander von Lüders. A magyar wikipédián forgalomban az a tévhit, vagy félreértés, mégpedig hogy a német neveket eredeti alakjukba kell visszaírni. Ennek se értelme se logikája, valójában a német emberek nevét kell eredeti alakjukba oroszból visszaírni! Ez vonatkozik minden olyan ember nevére, amely nemzetisége szerint latin betűkkel írja a nevét. Ez alól vannak kivételek, pl. 1950 előtt közismertté vált nevek, de alapvetően hiba a német nevek eredetibe való   általános visszaírása. – SepulturaP's.box 2017. január 1., 12:19 (CET)
thread_title:  Ligyersz vagy Lüdersz név írásmódja
Vita:Rendszertan (biológia)

message: Sziasztok! Nem lenne értelme ezeket az elnevezéseket egységesíteni? Ha megállapodunk valamiben, szívesen segítek az átnevezésekben.
* Család (rendszertan)
* Faj
* Nem (rendszertan), Nemzetség (rendszertan)
* Ország (biológia)
* Osztály (biológia)
* Rend (biológia)
* Törzs (rendszertan)
SyP 2006. május 10., 10:35 (CEST)
replies: text: Szia! Ezt úgy érted hogy mindegyik végére azt írjuk, hogy (rendszertan), tehát: Család (rendszertan); Faj (rendszertan) stb. vagy úgy hogy ezeket egy szócikkbe tömöríteni mondjuk pl. rendszertani egységek címmel és az egyes egységek alcímek legyenek (persze (rendszertan) nélkül :))? vagy valami egészen másra gondoltál ami nekem nem jutott eszembe? Sasa 2007. január 3., 15:17 (CET)
Úgy gondoltam, hogy pl. mindegyik végén a (rendszertan) legyen. Az sem rossz ötlet, hogy legyen egy összefoglaló szócikk a rendszertani osztályozásról (bár a Rendszertan (biológia) szócikk valami ilyesmi). SyP 2007. január 4., 13:27 (CET)
Én azt az ötletemet azért mondtam, mert ha megnézed a Törzs (rendszertan) abban gyakorlatilag csak 2 sor a szöveg a többi felsorolás. Én személyszerint a felsorolásokat inkább látnám kategóriákbam. Tehát szerintem inkább kéne egy kategóriafát csinálni, amelynek tetején az országok vannak legalján pedig a faj, mondjuk akkor a fajok elég nagy kategória lenne, de lehetne úgy is, hogy pl.: van az állatok országa és azon belül az állatok országához tartozó törzsek, a pl.: szivacsok törzséhez tartozó osztályok és így tovább lefelé a kategóriafán. Sasa 2007. január 4., 14:27 (CET)

message: Sziasztok! Tudja valaki, hogy a fenti két rendszertani kategória ugyanazt jelenti-e (egyenrangúak), vagy az altörzs tartalmazza a főosztályt (.. és hasonlóan a többi: alosztály=?főrend stb)? PiPi 2007-06-09 22.57
Szia! Az enwiki szerint: "Superclass (biology), a taxonomic rank intermediate between subphylum and class.". Tehát a főosztály az altörzs és az osztály között van. SyP 2007. június 9., 23:42 (CEST)
bl bla
nem valami jó
thread_title:  Altörzs=Főosztály? 

message: Sziasztok! 
Szerintem a "Más nyelveken" linkek között az Angol linknek a https://en.wikipedia.org/wiki/Taxonomy_(biology) szócikkre kellene mutatnia és nem a jelenlegi: https://en.wikipedia.org/wiki/Systematics szócikkre.
Kérlek, ha tudsz esetleg ezen változtatni, és úgy gondolod, hogy a felvetés helyes, úgy tedd meg :)
Köszönöm!
thread_title:  Hibás "Más nyelveken" link
Vita:Holdújév

message: A "Holdújév" szócikket én írtam még jó néhány évvel ezelőtt, majd szabadon hozzáférhetővé tettem a www.terebess.hu honlapon, amely orientalisztikai tárgyú anyagokat gyűjt. Innen néhány más honlap is leemelte és elérhetővé tette engedélyem és a szerzőségem feltüntetése nélkül (ez különösebben nem zavart, ezért nem reklamáltam, hiszen csak egy rövid ismertetésről van szó). Ettől függetlenül a cikk szerzősége az enyém, s tudomásom szerint jogom van közzétenni bárhol, így a Wikipédián is.
--Salger 2006. május 10., 12:31 (CEST)
Nem lehetne frissíteni a következő holdújév időpontjával? Most úgy van benne, hogy következő ... 2003. Köszönettel --Hkoala 2006. május 12., 16:45 (CEST)
A kecske kínai karaktere hibásan van feltüntetve. 
未 wèi = nem, még nem. 
羊 yáng = juh, birka, kecske.
forrás: http://www.morphologic.hu/kinai/
--Untone888 vita 2015. február 15., 09:43 (CET)

message: Kellene link az időpont kiszámítására, vagy jó lenne röviden leírni a cikkben. misibacsi*üzenet 2009. június 16., 11:04 (CEST)
thread_title: időpontok kiszámítása?

message: Javítottam a magyar átírásokat a  szabály szerint. Volt benne egy-két érdekes (高, gāo, helyesen kao). A kantoni szavakat is átnéztem.
– Markó Dániel vita 2017. január 18., 15:08 (CET)
thread_title:  Javítás 

message: Ha a mandarin hangzik úgy, mint az arany, akkor miért fontos a narancs? Az egy teljesen más gyümölcs.
Nem értem:
P/c vita 2021. május 14., 16:06 (CEST)
thread_title:  Jelképek, színek
Vita:Grimm fivérek

message: A német wikipédia oldalán az ungarische sprache címszóban a következő olvasható:
"Der Sprachwissenschaftler Jacob Grimm hat das Studium des Ungarischen allen empfohlen, die neue einfach zu erlernende Plansprachen schaffen wollen. Tatsächlich wäre es möglich, Ungarisch wie eine Programmiersprache darzustellen, in der der Stamm den Befehl und die agglutinierten Endungen die Optionen darstellen würden. Möglicherweise liegt in dieser fast mathematischen Sprachmethodik auch einer der Gründe, warum Ungarn so viele hervorragende Mathematiker, Logiker und Computerwissenschaftler hervorgebracht hat, z. B. John von Neumann, Paul Erdős uvm."
Ezután vannak megadva a források, nem tudom, hogy az adott idézet melyik könyvből származik. Érdekes, hogy pont ezt teszitek kérdőre, és nem az előző tartalmat, amelyben az író volt kedves megjegyezni, hogy a "magyar nyelv mindennél felsőbbrendűbb". Felőlem egyébként ezt a szakaszt ki is törölhetjük. 
replies: text: :A fenti szöveget megtaláltam itt:  és itt  - nem tudom, hogy a német wiki vette innen vagy fordítva. --Hkoala 2006. május 27., 20:38 (CEST)
replies: text: ::A két megadott forrás közül egyik sem mutat aktuális forrásra. (az egyik nem létező lapra mutat, a másik lapon pontatlan tartalomra mutat.) Továbbra sincs szükség vélt alapokon nyugvó "magyarkodó propagandára" a wikipédiában. Tarsuk meg egy kiegyensúlyozott lexikonnak. A Grimm testvérek a német irodalmi nyelv talán legnagyobb alakjai, akik nem csupána német nyelv feltérképezésében, de történetének, szabályszerűségeinek definiálásában is sokat letettek az asztalra. Kötve hiszem, hogy egy ilyen inkompetens, propagandisztikus megjegyzés elhagyta volna a szájukat, mint a "magyar nyelv mindennél felsőbbrendűbb". Ez a konkrét mondat egyébként sem fordul elő semmilyen forrásban. A mondatot ezért töröltem és a jövőben is törlésre fog kerülni. Maradjuk a tények talaján. Crusader vita 2007. december 22., 10:27 (CET)
thread_title: idézet a magyar nyelvről forrása
Vita:Donátnegyed

message: A Donát-negyed kötőjeles írásmód csak akkor lehet jó, ha alkalmi, nem hivatalos nevet jelöl. A városrésznevek állandó nevében nem lehet kötőjel, tehát ha ez a voltaképpeni, hivatalos neve, akkor egybe kéne írni: Donátnegyed. Ezt tartom a legvalószínűbbnek, ezért át is nevezem a cikket. (Amennyiben esetleg a városrésznek csupán az volna a neve, hogy Donát, és ehhez kapcsolják értelmezésképpen a negyed szót, akkor lehetne szó különírásról, de ezt nemigen tudnám elképzelni.) Adam78 ✉ 2006. május 10., 13:39 (CEST)
A városnegyed hivatalos neve "Cartierul Grigorescu" vagyis Grigorescu negyed. Alkalminak sem alkalmi, mert a kolozsvári magyar nyelvben elég régóta így nevezik. Akkor kötőjel vagy sem? --Hkoala 2006. május 10., 19:02 (CEST)
Énszerintem ha nem (annyira) hivatalos, akkor is egybeíródik, pusztán amiatt, hogy városrész neve. Másrészt attól, hogy románul egyvalami hivatalos név, attól még magyarul lehet annak más neve, ami úgyszintén hivatalos (mint ahogy számos olyan határon túli helységnév is van, ahol az idegen nyelvű név teljesen független a magyar nyelvűtől, pl. a Felvidéken Nagyszombat/Trnava).
A kötőjeles megoldást igazából városrészre nem tudom elképzelni, vö. Petőfitelep (OH. 197. o., ugyanolyan felépítésű), Bókaytelep, Krisztinaváros, Péterhegy, Mátyásföld, Herminamező, Adyliget, Pösingermajor stb. (OH. 198–199. o.) – ezekben is mind tulajdonnév az első tag, köznévi a második, és városrészekre utalnak, s mint ilyenek mind egybeíródnak.
A kötőjeles írás csak más okokból fordul elő, pl. ha nem városrészként beszélünk egy területről, hanem földrajzi névként (pl. Péter-hegy mint domborzati elem), ha három mássalhangzó kerülne egymás mellé (pl. Glóriett-telep), vagy ha a tulajdonnévi tag önmagában is kételemű (pl. Baross Gábor-telep). Ez viszont egyikhez sem tartozik. Adam78 ✉ 2006. május 10., 19:45 (CEST)
Meggyőztél. --Hkoala 2006. május 10., 20:08 (CEST)
thread_title: Helyesírás
Vita:Jézus-mozgalom

message: Az átírt szöveg eredeti változata ez volt:
"1970-ben elhagyta a gyülekezetet, majd 1993-ban AIDS -ben meghalt"
=== Meg tudjuk e ítélni bizonyíthatóan, hogy mikor fertőződött meg AIDS-el? ===
152.66.214.67 -as Í.P. című névtelen szerkesztő a fenti részt átírta úgy, hogy Lonnie 17-éves megtérése előtt fertőződött meg.
Namármost azt, hogy ki mikor fertőződött meg AIDS el azt csak valószínüsíteni lehet, de tényszerűen bizonyítani nem! Ennek megfelelően az hogy 17-évesen fertőződött meg- nem egy tényszerű állítás!
=== Népszerűvé tette majd ehagyta a Calvary Chapelt. Fontos infó! ===
Azt a tényszerű információt sem kellet volna kitörölbni, hogy nemcsak AIDS-os volt de el is hagyta a gyülekezetet az a Lonnie Frisbee akin keresztül az egész Calvary Chapel az ismerté vált amerikaszerete.--Neo 2006. május 10., 12:44 (CEST)
thread_title:  [[Lonnie Frisbee]] a Calvary Chapel [[hippi]]pünkösdista exkulcsfigurája 

message: 152.66.214.67 -as Í.P. című névtelen szerkesztő a fenti részt átírta úgy, hogy Lonnie 17-éves megtérése előtt fertőződött meg.
Namármost azt, hogy ki mikor fertőződött meg AIDS el azt csak valószínüsíteni lehet, de tényszerűen bizonyítani nem! Ennek megfelelően az hogy 17-évesen fertőződött meg- nem egy tényszerű állítás!
thread_title:  Meg tudjuk e ítélni bizonyíthatóan, hogy mikor fertőződött meg [[AIDS]]-el? 

message: Azt a tényszerű információt sem kellet volna kitörölbni, hogy nemcsak AIDS-os volt de el is hagyta a gyülekezetet az a Lonnie Frisbee akin keresztül az egész Calvary Chapel az ismerté vált amerikaszerete.--Neo 2006. május 10., 12:44 (CEST)
thread_title:  Népszerűvé tette majd ehagyta a [[Calvary Chapel]]t. Fontos infó!